CELEX: 32021D1025
Language: bg
Date: 2021-06-21 00:00:00
Title: Решение (ОВППС) 2021/1025 на Съвета от 21 юни 2021 година за изменение на Решение (ОВППС) 2017/809 в подкрепа на изпълнението на Резолюция 1540 (2004) на Съвета за сигурност на Организацията на обединените нации относно неразпространението на оръжия за масово унищожение и средствата за доставянето им

24.6.2021   
               
               
                  BG
               
               
                  Официален вестник на Европейския съюз
               
               
                  L 224/22
               
            
         РЕШЕНИЕ (ОВППС) 2021/1025 НА СЪВЕТА
         от 21 юни 2021 година
         за изменение на Решение (ОВППС) 2017/809 в подкрепа на изпълнението на Резолюция 1540 (2004) на Съвета за сигурност на Организацията на обединените нации относно неразпространението на оръжия за масово унищожение и средствата за доставянето им
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 11 май 2017 г. Съветът прие Решение (ОВППС) 2017/809 (1), в което се предвижда 36-месечен срок за изпълнение на посочените в член 1 от него проекти, считано от датата на сключване на споразумението за финансиране, посочено в член 3, параграф 3 от решението.
                  
               
                     (2)
                  
                  
                     На 16 юни 2020 г. Съветът прие Решение (ОВППС) 2020/795 (2) за изменение на Решение (ОВППС) 2017/809, като удължи срока за неговото изпълнение до 10 август 2021 г.
                  
               
                     (3)
                  
                  
                     На 26 март 2021 г. Службата по въпросите на разоръжаването (UNODA) към Организацията на обединените нации (ООН), която отговаря за техническото изпълнение на проектите, посочени в член 1 от Решение (ОВППС) 2017/809, поиска удължаване с още осем месеца на срока за изпълнение на посоченото решение. Поисканото удължаване би дало възможност на UNODA да продължи да предоставя помощ на държавите — членки на ООН, които изпълняват Резолюция 1540 (2004) на Съвета за сигурност на ООН (наричана по-нататък „Резолюция 1540 на СС на ООН“), да продължи да допринася за текущия цялостен преглед, да продължи да оказва съдействие на Комитета на Съвета за сигурност на ООН, създаден с Резолюция 1540 на СС на ООН, до края на настоящия му мандат, изтичащ на 28 април 2022 г., и да смекчи загубите, произтичащи от неосъществени поради пандемията от COVID-19 проекти.
                  
               
                     (4)
                  
                  
                     Продължаването на проектите, посочени в член 1 от Решение (ОВППС) 2017/809, няма последици от гледна точка на финансовите ресурси до 25 април 2022 г.
                  
               
                     (5)
                  
                  
                     Решение (ОВППС) 2017/809 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 5, параграф 2 от Решение (ОВППС) 2017/809 се заменя със следното:
            
               
                  „2.   Срокът на действие на настоящото решение изтича на 25 април 2022 г.“
               
            
         
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 21 юни 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  Решение (ОВППС) 2017/809 на Съвета от 11 май 2017 г. в подкрепа на изпълнението на Резолюция 1540 (2004) на Съвета за сигурност на Организацията на обединените нации относно неразпространението на оръжия за масово унищожение и средствата за доставянето им (ОВ L 121, 12.5.2017 г., стр. 39).
         
            (2)  Решение (ОВППС) 2020/795 на Съвета от 16 юни 2020 г. за изменение на Решение (ОВППС) 2017/809 в подкрепа на изпълнението на Резолюция 1540 (2004) на Съвета за сигурност на Организацията на обединените нации относно неразпространението на оръжия за масово унищожение и средствата за доставянето им (ОВ L 193, 17.6.2020 г., стр. 14).